Project:Modprofix/Lectures/bg

Участниците в проекта ще изнесат семинари в звената, в които работят, върху целите на проекта и постигнатите резултати. Семинарите ще бъдат широко оповестени и на тях ще се канят учени от разнообразни области, както и крайни потребители на разработваните методи, алгоритми и приложения.

2010

 * 4 — 9 януари 2010 : Докторантски курс по обобщени мрежи интуиционистки размити множества
 * Учебни материали: 
 * От 4 до 9 януари 2010 ръководителят на проекта, ст.н.с. І ст. дмн дтн Красимир Атанасов от ЦЛБМИ, проведе 60-часов лекционен курс по интуиционистки размити множества (4-6 януари) и обобщени мрежи (7-9 януари), който беше посетен от общо седем докторанти на трите организации по проекта (ЦЛБМИ, ИПОИ, ИИТ), както и един външен слушател от ТУ-София. Курсът е обявен и чрез сайта на Центъра за обучение към БАН.
 * Семинари в такъв формат се провеждат ежегодно от 1997 година насам, но тази година за първи път по време на курса беше направено и представяне от Димитър Димитров на актуалното състояние на софтуерното приложение за симулация на ОМ-модели с обсъждане на предстоящото му завършване и експлоатация. Материалите от семинара бяха оформени от Вася Атанасова като [[Media:Phd-course-IFS-GN-2010-lecture-materials.pdf|електронно учебно съдържание]], което беше разпространено сред слушателите. Такова изложение на лекционния курс се прави за първи път в електронен вид и ще бъде използвано и надграждано при следващите подобни семинари. На практика, такова изложение на български език се прави за първи път от 1992 година за ОМ и за първи път изобщо за ИРМ.


 * 9 февруари 2010 : Семинар на тема "Ant colony method for combinatorial optimization"
 * Презентация: 
 * На 9 февруари 2010, 11 часа в Заседателната зала на ЦЛБМИ, ст.н.с. ІІ ст. Стефка Фиданова от ИПОИ изнесе двучасов семинар, посветен на комбинаторна оптимизация по метода на мравките. Семинарът е заложен в проектното предложение като един от поредицата вътрешни семинари на членовете на проекта, но покана за него беше отправена и към представители на други институти, както и в Бюлетина на БАН.


 * 30 март 2010 : Семинар на тема "Индексирани матрици"
 * Презентация: 
 * На 30 март 2010, 11 часа в Заседателната зала на ЦЛБМИ, ст.н.с. С ст. Красимир Атанасов от ЦЛБМИ изнесе двучасов семинар, посветен на новите резултати в областта на индексираните матрици, разширение на понятието "матрица". Семинарът беше обявен в Бюлетина на БАН. Продължение на този семинар ще бъде проведено по-късно в рамките на проекта.